Il-President tal-Istati Uniti Donald Trump, iddikjara stat ta’ emerġenza fl-istat ta’ Louisiana hekk kif qed toqrob maltempata kbira tropikali. B’din id-dikjarazzjoni riżorsi federali jistgħu jintużaw fl-għajnuna f’sitwazzjoni ta’ emerġenza. Imlaqqma l-maltempata Barry kibret fl-aħħar jiem hi hu għaddejja minn fuq il-Golf tal-Messiku b’riħ b’veloċità t’ 80 kilometru fis-siegħa li għadu jista’ jilħaq qawwa ta’ urugan meta jolqot Louisiana. Huwa mbassar li l-maltempata se twassal għal xita qalila fil-belt ta’ New Orleans bis-servizz nazzjonali tat-temp iwissi li l-għargħar hu fost l-ogħla riskji. Ix-xmara Mississippi diġà kważi qed tfur.